钦定古今图书集成/明伦汇编/闺媛典/第329卷 > 齐灵仲子
## 钦定古今图书集成/明伦汇编/闺媛典/第329卷 > 齐灵仲子

按《左传》襄公十九年：齐侯娶于鲁，曰颜懿姬，无子，其
侄鬷声姬生光，以为太子。戎子嬖仲子生牙，属诸戎
子。戎子请以为太子，许之。仲子曰：“不可。废常不祥，间
诸侯，难。光之立也，列于诸侯矣，今无故而废之，是专
黜诸侯而以难犯，不祥也。君必悔之。”公曰：“在我而已。”
遂逐太子光，使高厚傅牙以为太子，夙沙卫为少傅。
齐侯疾，崔杼逆光而立之。光杀戎子，尸诸朝。